Diari Oficial de la Generalitat Valenciana


Sumari del DOGV 8161, del 02-11-2017 (2017/8748)

Notificació de la sentència dictada en el procediment ordinari número 1949/2015.
--------------------------------------------------------------------------------

### Dades del document

Número de DOGV
:   8161

Data del DOGV
:   02-11-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/8748


Organisme emissor
:   Jutjat de Primera Instància Número 5 de València

Tipus de document
:   Edicte

Notificació de la sentència dictada en el procediment ordinari número 1949/2015. [2017/8748]  
En aquest procediment ordinari, seguit a instàncies d'Alphabet España Fleet Management, SA, contra Tecnourban Legal Consulting, SL, Curro Nicolau Castellanos i Aurora Majuelos Pozo, s'ha dictat sentència, que té l'encapçalament i la dispositiva que, literalment, són com segueix:  
  
«Sentència  
València, 6 de gener de 2017  
Pilar Navarro Andreu, jutgessa en pràctiques, sota l'aprovació i supervisió de Juan Francisco Guerra, magistrat jutge del Jutjat de Primera Instància 5 d'aquesta ciutat i el seu partit judicial, ha vist les actuacions de judici ordinari número 1949/2015, promogudes per Alphabet España Fleet Management, SA, representada pel procurador dels tribunals Ignacio Aznar Gómez i assistit pel lletrat Abraham Martínez Martínez, contra Tecnourban Legal & Consulting, SL, representada per la procuradora Pilar Ibáñez Martí i assistida pel lletrat José Aguilar Cañabete, i contra Curro Nicolau Castellanos i Aurora Majuelos Pozo sobre la reclamació d'una quantitat.  
Dispositiva  
Estime íntegrament la demanda interposada pel procurador dels tribunals Ignacio Aznar Gómez, actuant en nom i representació d'Alphabet España Fleet Management, SA, contra Tecnourban Legal & Consultoring SL, Curro Nicolau Castellanos i Aurora Majuelos Pozo, i en conseqüència, condemne Tecnourban Legal & Consulting SL, Curro Nicolau Castellanos i Aurora Majuelos Pozo al pagament de huit mil cent quaranta-dos euros amb cinquanta-nou cèntims (8.142,59 ?), més els interessos legals.  
Tot això, fent condemna expressa a costes a la part demandada.  
Notifiqueu la present resolució a les parts i feu-los saber que en contra podran interposar recurs d'apel·lació davant d'aquest jutjat, dins del termini de 20 dies des del següent a la notificació, exposant les al·legacions en què es base la impugnació i citant la resolució apel·lada i els pronunciaments que impugna. D'aquest recurs coneixerà l'Audiència Provincial de València (arts. 458 i 463 LEC, en redacció donada per la Llei 37/2011, de 10 d'octubre).  
De conformitat amb la disposició addicional 15 de la Llei orgànica del poder judicial, introduïda per la Llei orgànica 1/2009, de 3 de novembre, per a la interposició del referit recurs d'apel·lació serà necessària la prèvia constitució d'un dipòsit de cinquanta euros (50 ?), que haurà de ser consignat en el compte de dipòsits i consignacions d'aquest òrgan judicial, i se n'aportarà constància documental. No s'admetrà a tràmit el recurs si no s'ha constituït el referit dipòsit.  
  
Aquesta és la meua sentència, que pronuncie, mane i firme.»  
  
Publicació. L'anterior sentència ha estat llegida i publicada per la jutgessa, en l'audiència pública del mateix dia de la data; en done fe.  
I a fi de notificar la sentència recaiguda a Curro Nicolau Castellanos, s'expedeix aquest edicte.  
  
València, 26 de juliol de 2017.- La lletrada de l'Administració de justícia: Francisca Tomás Llavador.